CELEX: 62011CN0559
Language: fi
Date: 2011-11-07 00:00:00
Title: Asia C-559/11: Ennakkoratkaisupyyntö, jonka Rechtbank van koophandel te Antwerpen (Belgia) on esittänyt 7.11.2011 — Pelckmans Turnhout NV v. Walter Van Gastel Balen NV ym.

4.2.2012   
            
            
               FI
            
            
               Euroopan unionin virallinen lehti
            
            
               C 32/13
            
         Ennakkoratkaisupyyntö, jonka Rechtbank van koophandel te Antwerpen (Belgia) on esittänyt 7.11.2011 — Pelckmans Turnhout NV v. Walter Van Gastel Balen NV ym.
   (Asia C-559/11)
   2012/C 32/23
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank van koophandel te Antwerpen
   
      Pääasian asianosaiset
   
   
      Kantaja: Pelckmans Turnhout NV
   
      Vastaajat: Walter Van Gastel Balen NV, Walter Van Gastel NV, Walter Van Gastel Schoten NV ja Walter Van Gastel Lifestyle NV
   
      Ennakkoratkaisukysymykset
   
   
               1)
            
            
               Onko sitä, että kauppias pitää liikkeen avoinna kaikkina viikonpäivinä ja mainostaa tätä, pidettävä elinkeinonharjoittajan toimena, toimimatta jättämisenä, käyttäytymisenä, edustamisena tai kaupallisena viestintänä, mukaan lukien mainonta ja markkinointi, joka liittyy välittömästi tuotteen myynnin edistämiseen, myymiseen tai toimittamiseen kuluttajille, ja tällä perusteella sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla 11.5.2005 annetussa Euroopan parlamentin ja neuvoston direktiivissä 2005/29/EY (1) tarkoitettuna kaupallisena menettelynä?
            
         
               2)
            
            
               Onko sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla 11.5.2005 annettu Euroopan parlamentin ja neuvoston direktiivi 2005/29/EY tai jokin muu unionin oikeussääntö, kuten esimerkiksi SEUT 34, SEUT 35, SEUT 49 tai SEUT 56 artikla esteenä 10.11.2006 annetun lain 8–14 §:n kaltaisille kansallisille oikeussäännöille, joissa elinkeinonharjoittaja velvoitetaan — eräitä laissa lueteltuja poikkeuksia lukuun ottamatta — pitämään liikkeensä suljettuna yhtenä valitsemanaan päivänä viikossa, kun otetaan huomioon, että elinkeinonharjoittajaa suoraan kielletään pitämästä liikettään avoinna kaikkina viikonpäivinä riippumatta siitä, miten tämä vaikuttaa tai voi vaikuttaa keskimääräiseen kuluttajaan, ja riippumatta siitä, voidaanko tätä menettelyä asianomaisessa konkreettisessa tilanteessa pitää ammatinharjoittamisen vaatimusten vastaisena tai sopimattomana kaupallisena menettelynä, ja ottamatta huomioon myöskään sitä, että työntekijöille työlainsäädännön mukaan kuuluva oikeus lepoon turvataan tästä laista riippumatta muussa lainsäädännössä?
            
         
      (1)  EUVL L 149, s. 22.